Arctic SDI catalogue
Arctic SDI catalogue (Arctic SDI)
Continents, countries, sea regions of the world.
Satellitfoto Grønland gør det muligt at udforske den grønlandske natur, geologi og geografi gennem billeder taget fra rummet. Satellitfoto Grønland indeholder ortofoto fra flere satellit- og flykilder, som er optaget i forskellige tidsrum og med varierende opløsningsgrader.
Ortofoto 10 m landsdækkende: disse ortofotos er skabt ved at beregne satellitbilleder fra Sentinel 2. Sentinel 2-satellitterne optager billeder i ca. 10 m opløsning. Billederne er ortooprettede. Ortoopretningen er opnået ved brug af højdemodellerne Globe (1km) eller SRTM (30 m). Billedmaterialet består af billeder optaget i august måned 2019 og 2020. Den geometriske nøjagtighed ligger inden for 1-2 pixels (10-20 m), og i visse områder kan der forekomme en forskydning på op til 10 pixels (100 m). Ortofoto 1,6 m regional: disse ortofotos er skabt ved at beregne satellitbilleder fra SPOT6/7. SPOT-satellitterne optager billeder i en opløsning på ca. 1,5 m. Billederne er ortooprettede, så de er målfaste, og derefter resamplet til en opløsning på 1,6 m. Til ortoopretningen af billederne er højdemodellen WorldDEM4ortho (Airbus' egen DEM) blevet anvendt. Billedmaterialet består primært af billeder optaget om sommeren 2020, udgørende ca. 75% af dækningen. Ca. 25% af dækningen stammer fra 2016, mens enkelte optagelser er fra 2013 og 2014. Den geometriske nøjagtighed forventes at være bedre end 10 pixels, svarende til 16 m. Ortofoto 0,2 m regional: disse ortofotos er beregnet fra flyfotos og dækker bosteder. Billederne er optaget med en opløsning på ca. 20 cm, og i visse områder med 10 cm opløsning. For yderligere oplysninger om oprindelse og datakvalitet henvises til Asiaq [https://www.asiaq-greenlandsurvey.gl/], der stod for indsamlingen af disse data. Grønlands Stednavne: Sprogsekretariatet (Oqaasileriffik) i Nuuk er den ansvarlige myndighed for stednavne, der har stået for den korrekte placering af de ca. 33.000 stednavne. Selvstyret for Landsplan er også ansvarlig myndighed for stednavne, specifikt for byer og bosteder. Webservice wms/gl_satellitfoto er udarbejdet på grundlag af data fra Styrelsen Dataforsyning og Infrastruktur og følgende andre institutioner: Asiaq, Geodatastyrelsen, Landsplan, Nukissiorfiit , Oqaasileriffik og Tusass
Databoks Færøerne er en samling af datasæt der dækker Færøerne. Data kan downloades eller vises via webservices.
• f_orto_2015 - Tjenesten udstiller 2 forskellige typer af Pleades satellitbilleder: en Color Infrared og RGB. Begge satellitbileder fås i en 0,5 meters opløsning over Færøerne fra perioden 2013-2015. med 0.5 meters opløsning over Færøerne fra perioden 2013 – 2015. Begge billeder har været anvendt som grundlag for udarbejdelsen af et nyt vektordatasæt, som danner grundlag for de topografiske elementer i Kortværket F/20 4. udgave. Begge datasæt i f_orto_2015 må kun benyttes i tjenesten og må ikke downloades, ændres eller på nogen anden måde gøres til genstand for en kommerciel anvendelse. Airbus DS Geo SA har de fulde rettigheder til begge datasæt. Kontakt KDS vedr. tjenesten, rettigheder og data. • Ftopo - Topografisk rasterkort over Færøerne i målforhold:1:20.000, 1:100.000, 1:200.000, 1:500.000.
Europa - Satellitfotos giver adgang til europæiske satellitbilleder. Produktet er en del af Open Maps for Europe, der tilbyder frie kortløsninger fra mere end 40 europæiske lande.
Datasættene skabes gennem en unik produktionsmetode, som administreres af EuroGeographics' hovedkontor og produktionsteam. Medlemmerne i EuroGeographics leverer data i en standard fastsat af EuroGeographics til EuroRegionalMap, som dernæst harmoniseres og kvalitetssikres. EuroGlobalMap dannes fra disse generaliserede datasæt. Open Gazetter dannes dernæst på basis af en kombination af data fra EuroRegionalMap og et licenseret datasæt, EuroBoundaryMap. Kortet udbedres og kvalitetssikres inden publikation. Pan-European Imagery dannes ud fra den Europæiske Unions Jordobservationsprogram Copernicus (Sentinel-2, L1C-L2A). Det frie matrikelkort (Open Cadastral Map) dannes på baggrund af INSPIRE-data. Dette kort giver adgang til følgende lag: Administrative Enheder (Administrative Units), Matrikler (Cadastral Parcels), Bygninger og Bygningsdele (Buildings and Building Parts) og Adresser (Addresses). På nuværende tidspunkt er dette stadig en prototype. EuroRegionalMap, Open Gazetteer og det Pan-Europæiske Satellit-Foto (Pan-European Imagery Datasets) forvaltes af den Tyske Føderale Styrelse for Kartografi og Geodäsi (BKG - https://www.bkg.bund.de/DE/Home/home.html). EuroGlobalMap forvaltes af det Nationale Institut for Geografi og Skovoplysning (IGN France - https://www.ign.fr/). Det Åbne Matrikelkort er produceret af thinkWhere, et Idox selskab, som er en underkontraktør. thinkWhere henter INSPIRE-data direkte fra de europæiske nationale NKMI’er, herunder KDS. Ved yderligere interesse, kan EuroGeopgraphic kontaktes her: https://www.mapsforeurope.org/contact En liste over medlemsinstitutter kan tilgås her: https://ome-download-data.s3.eu-west-1.amazonaws.com/euro-global-map/documents/EGM+Attribution+statements.pdf
Klimadata omfatter kvalitetskontrollerede meteorologiske observationer. Klimadata er tilgængelig som: 1. Stationsdata både for Danmark og Grønland 2. Arealdata kun for Danmark
Stationsdata består af kvalitetskontrollerede observationer fra målestationer og overholder et veldefineret regelsæt for kvalitet og tidsopløsning. For danske data gælder, at manglende og fejlmarkerede data er fyldt ud ved hjælp af omkringliggende stationer, mens de grønlandske datasæt kan have huller. Arealdata består af interpolerede stationsdata, hvorved man opnår et komplet datasæt for et landområde, der viser, hvordan vejret har været. Arealdata kan også hentes som 10x10km og 20x20km grids samt kommune- og landstal.
MARTA databasen indeholder shallow-seismiske og akustiske data, informationer om geologiske prøver samt rapporter vedrørende råstofkortlægning i de danske farvande.Data og informationer er primært indsamlet af GEUS og vores samarbejdspartnere. MARTA er den officielle danske marine råstofdatabase for data indberettet i henhold til Råstofloveni forbindelse med efterforskningen af sand og grus til byggeindustrien og til marine anlægsopgaver herunder kystfodring. Databasen opdateres løbende.
MARTA databasen indeholder maringeologiske data indsamlet fra slutningen af 1970'erne og frem til i dag. Data indsamlet indtil midten af 1990'erne findes generelt udelukkende som papirkopier af analoge data. Dog bliver en del af disse data løbende scannet, så de efterhånden kan tilgås digitalt. . Data indsamlet efter midten af 1990erne findes generelt i nutidens digitale formater som XTF sidescan sonar data og SEG-Y seismiske data. Navigationsdata har gennemgået en lignende teknologisk udvikling fra den relativt unøjagtige Decca positionering til nutidens DGPS og RTK systemer med en nøjagtighed i meter-skalaen. For de ældre data (ca. før 1997) findes informationer i MARTA derfor generelt kun som metadata dvs. sejllinier og informationer om instrumenteringen. Ud over metadata kan en stor del af de digitale seismiske og akustiske data lagret i MARTA downloades gratis i standard formater.
Flyfoto - Grønland er en datasamling, der omfatter skanninger af ca. 3.500 historiske grønlandske flybilleder i målforhold 1:500.000.
Der er ingen information tilgængelig om, hvordan dataproduktet er blevet til.
Dette er en samling af historiske topografiske kort over Grønland. Kortene fås som rasterkort i forskellige målforhold, opløsning og formater. Kortet er velegnet til print.
Topografisk Rasterkort er en datasamling, der indeholder digitale kort i forskellige opløsninger og formater. • De 3 landsdækkende oversigtkort er udgaver fra 2013, men var rettet til i 2012. • Sirius2000: Datasættet 1:250.000 vektor, er grundlag for dette datasæt. Vektordatasættet blev produceret i 1990-2000, med udgangspunkt i tidligere kort og fotoflyvninger i perioden 1978-1987. Da kortene er historiske bliver de ikke ajourført.
Jordartskort 1:200.000, version 2. Kortet viser en landsdækkende klassificering og udbredelse af jordarter (fortrinsvis glaciale og postglaciale sedimenter) i landoverfladen af Danmark. Kortet er baseret på Danmarks Digitale Jordartskort 1:25.000 i de områder der er kortlagt. Øvrige områder er tolket ud fra boringsoplysninger, landskabs analyse eller anden tilgængelig information. Jordarterne er inddelt i 12 forskellige typer og kortet er derfor en forsimplet udgave af Danmarks Digitale jordartskort 1:25.000. Der er under compileringen sket en forskubning af kortet i visse områder. Dette kan tilsammen give en usikkerhed på op til 200 m, enkelte steder lidt mere. Kortet er således egnet til undervisningsbrug og som baggrund for andre korttemaer i målestoksforholdet 1:200.000. Kortet kan ikke anbefales brugt i sagsbehandling eller til andre formål hvor større præcision er påkrævet. Kortet er udgivet i GEUS rapport 2011/19.
Kortet er produceret ud fra de Digitale geologiske kort over Danmark 1:25.000. I de områder hvor der ikke er foretaget kartering endnu, benyttes boredata fra GEUS' borearkiv, fotogeologiske tolkning og geologisk litteratur. I øvrigt er der udført en geologisk kompilation, som udgør grundlaget for dette landsdækkende geologiske kort.
Oversigt over søopmålinger i de danske farvande der er godkendt til distribution og salg samt søopmålinger, der venter på godkendelse til distribution og salg fra de hydrografiske kontor i Geodatastyrelsen.
Datasættet er område polygoner, som Geodatastyrelsen har registreret for hvilke opmålinger der findes i Geodatastyrelens dybdedata arkiv og som stilles til rådighed.
Kortet viser havbundens strukturer og fordelingen af sedimenter i den øverste halve meter af havbunden. Kortet dækker hele den danske eksklusive økonomiske zone (EEZ området). Sediment typerne i kortet er bestemt ud fra sammensætningen af kornstørrelser i sedimentet. Dog er Moræne/diamict et blandet sediment og Sedimentært grundfjeld indikere hvor det flere millioner år gamle grundfjeld stiger op til overfladen. Fordelingen af sedimenter afspejler de geologiske processer både i fortiden og i nutiden. Da de punkter hvor der er indsamlet data er ujævnt fordelt og i visse områder ganske spredt, er fortolkningen til dels baseret på ekstrapolation og ikke mindst på faglige vurderinger. Denne udgave af kortet er generaliseret til visning i 1:250.000, der findes en udgave af kortet der har alle kortlagte detaljer med. Kortet er beskrevet i Geoviden 2014, nr. 2
Kortet kan med kildeangivelse anvendes frit.
Kortet er kompileret ud fra den forrige udgave af sediment kortet der udkom i 2000, sammen med den omfattende mængde data der gennem de seneste 15 år er indsamlet i forbindelse med forskellige kortlægningsprojekter, så som habitat kortlægning, råstof kortlægning, og kortlægning i forbindelse med havvindmølleparker og Femern Bælt projektet. Disse data danner sammen med andre tilgængelige data, som bathymetri og biologisk information, baggrunden for fortolkningen af havbundens strukturer og fordelingen af sedimenter. Da de punkter hvor der er indsamlet data er ganske spredt , er fortolkningen til dels baseret på ekstrapolation og ikke mindst på faglige vurderinger. Kortet skal således anvendes med forbehold for variationer i konfidens i forhold til tætheden af de bagvedliggende data.
De Nationale Geologiske Undersøgelser for Danmark og Grønland (GEUS)
Analyseresultater fra laboratoriernes løbende indberetning af borings- og drikkevandskontrol.
Søkort i ENC-tjeneste (Electronic Navigation Chart) er elektroniske kort i vektorformat, der dækker Danmark, Færøerne og Grønland. Det elektroniske søkort anvendes som det officielle kortgrundlag i navigationssystemet ECDIS (Electronic Chart Display and Information System).
Data er genereret ud fra indberettet information fra efterretninger fra søfarende, søopmålinger, myndigheder m.fl. Selvom det er tilstræbt at data skal afspejle virkeligheden, skal der stadig tages forbehold for generaliseringer i forskellige målestok. Den anvendte data varierer i oprindelse, alder og kvalitet, hvorfor data ikke altid er fuldstændig, fuldkommen opdateret eller i overensstemmelse med de moderne opmålingsstandarder. Opmålingen af de danske farvande har stået på siden midten af 1800-tallet og opmålingsarbejdet har udviklet sig fra at foregå ved blylod og sekstant til flerstråleekkolod og DGPS (Differential Global Positioning System). På Færøerne er søopmålingerne baseret på opmålinger fra omkring starten af 1900-tallet, suppleret med enkelte nyere opmålinger. Opmålingen af det grønlandske kystfarvand blev først for alvor igangsat i midten af 1900-tallet og flere store områder fremstår endnu kun med enkelte lodskud, som er optaget under passagesejlads. Yderligere oplysninger om oprindelse og datakvalitet fremgår af publikationen ”Bag om søkortet” - https://gst.dk/media/6654/bag-om-soekortet-version-3-december-2018_rev1.pdf
De historiske topografiske grønlandskort er tilgængelige som vektordata i målestokkene 1:250.000 og 1:2.500.000.
De to datasæt har forskellig oprindelsestidspunkter. Datasæt 1:250.000: Dette datasæt blev produceret i perioden 1990-2000 og er baseret på tidligere kort og fotoflyvninger i perioden 1979-1987. Datasæt 1:2.500.000: Dette datasæt blev produceret i 1999. Enkelte ajourføringer blev udført i 2009 (Stednavne, flyvepladser, kommunegrænser). Begge datasæt er historiske, hvorfor de ikke ajourføres.